VLÁDA SLOVENSKEJ REPUBLIKY

NÁVRH UZNESENIA 
VLÁDY SLOVENSKEJ REPUBLIKY
 
Návrh
Vyhodnotenie plnenia úloh akčného plánu v roku 2004 a návrh akčného plánu realizácie úloh na rok 2005, ktoré vyplývajú z Koncepcie štátnej politiky vo vzťahu k deťom a mládeži v SR do roku 2007

Číslo uznesenia: 
Zo dňa:
Číslo materiálu: CD2005-2125/6013-2:sekr.
Predkladateľ:	minister školstva Slovenskej republiky
Podnet:	na základe uznesenia vlády Slovenskej republiky č. 1213 z 19. 12. 2001 a uznesenia 
	č. 232 zo 17. 3. 2004

Vláda Slovenskej republiky

A.	berie na vedomie

A.1. vyhodnotenie plnenia úloh akčného plánu v roku 2004 vyplývajúcich z Koncepcie štátnej politiky vo vzťahu k deťom a mládeži v SR do roku 2007

B.	schvaľuje 

B.1. akčný plán realizácie úloh na rok 2005, ktoré vyplývajú z Koncepcie štátnej politiky vo vzťahu k deťom a mládeži v SR do roku 2007

C.	ukladá
ministrovi školstva,
ministrovi hospodárstva,
ministrovi kultúry,
ministrovi práce, sociálnych vecí a rodiny ,
ministrovi výstavby a regionálneho rozvoja,
ministrovi zdravotníctva,
ministrovi životného prostredia,

C.1. zabezpečiť plnenie akčného plánu realizácie úloh na rok 2005, ktoré vyplývajú z Koncepcie štátnej politiky vo vzťahu k deťom a mládeži v SR do roku 2007

Termín: do 31. 12. 2005

D.	odporúča
predsedom samosprávnych krajov
primátorom a starostom miest a obcí 

D.1. spracovať vlastné plány podpory a rozvoja práce s deťmi a mládežou s orientáciou predovšetkým na neformálne vzdelávanie a výchovu k aktívnemu demokratickému občianstvu v súčinnosti s reprezentantmi detských a mládežníckych mimovládnych organizácii, ktoré pôsobia v príslušných krajoch, resp. mestách a obciach 

predsedovi Rady mládeže Slovenska
predsedovi Združenia miest a obcí Slovenska
primátorom miest a starostom obcí

D.2. podieľať sa na plnení akčného plánu realizácie úloh na rok 2005, ktoré vyplývajú z Koncepcie štátnej politiky vo vzťahu k deťom a mládeži v SR do roku 2007

Termín: do 31. 12. 2005

Vykonajú: 	minister školstva,
minister hospodárstva,
minister kultúry,
minister práce, sociálnych vecí a rodiny,
minister výstavby a regionálneho rozvoja,
minister zdravotníctva,
minister životného prostredia

Na vedomie: 	predseda Rady mládeže Slovenska
predsedovia samosprávnych krajov
predseda Združenia miest a obcí Slovenska
prezident Konfederácie odborových zväzov